Habrachćicy-Nowe Jěžercy (SN/MiR). Skónčnje zaso je składnosć, wotkryć sej kuzło tradicionalneje łužiskeje architektury. Załožba Dom ze stołom pyta ludźi, kotřiž chcyli swój dom wotewrěć zajimowanym wopytowarjam. Njedźelu, 29. meje, chce wona přewjesć mjeztym 18. dźeń wotewrjeneho domu ze stołom. Tón dźeń wot 10 do 17 hodź. móža sej zajimcy twarske drohoćinki wobhladać. Po Europje jónkrótne wašnje ludoweho twarjenja hodźi so ze wšelakich widow wotkryć. Wšako su do starych murjow mjeztym zwjetša młode swójby zaćahnyli, zo bychu tradiciju z načasnym wašnjom bydlenja zwjazali. Při tym mějachu někotružkuli wosebitosć, ale tež pomnikoškitne rjadowanje wobkedźbować.
szl_Latn